|  |  |
| --- | --- |
| ***Αθήνα, 13/01/2022******ΑΝΑΚΟΙΝΩΣΗ Νο 04*** | ***ΕΠΙΚΟΙΝΩΝΙΑ*****Παναγή Τσαλδάρη 9-11, Αθήνα ΤΚ 10552 (1ος Ορ.)** **Τηλ**; 211 411 4001-5**Fax:** 211 40 300 20**Email**: syllogos@sett.gr**URL:** www.sett.gr |

**Κλείσιμο Καταστημάτων Δικτύου Retail**

**Συνάντηση με την Ανώτατη Διοίκηση Retail**

|  |  |
| --- | --- |
| Αγαπητή/έ Συναδέλφισσα – Συνάδελφε,Σήμερα, Πέμπτη 13 Ιανουαρίου 2022 και μετά από αίτημά μας (Επιστολή Νο 03/2022 11-01-2022), πραγματοποιήθηκε **συνάντηση του Προεδρείου του Συλλόγου μας με την Ανώτατη Διοίκηση Retail με θέμα: «κλείσιμο 25 καταστημάτων του Δικτύου Retail της Τράπεζας»**. Στη συνάντηση αυτή **συμμετείχαν ο Γενικός Διευθυντής Retail Banking κος Ιάκωβος Γιαννακλής, ο Επικεφαλής της Γενικής Διεύθυνσης Δικτύου καταστημάτων κος Ιωάννης Σεραφειμίδης, ο Διευθυντής Εργασιακών Σχέσεων Υγείας και Ασφάλειας της Εργασίας κος Παναγιώτης Σωτηρόπουλος και η Επικεφαλής HR Business Partnering Retail κα Παναγιώτα Δασκαλάκη.****Η Διοίκηση μας ενημέρωσε για τα εξής:*** **Η εν λόγω ενέργεια ενισχύει παρά συρρικνώνει την Τράπεζα.**
* **Το κλείσιμο των 25 καταστημάτων έγινε** μετά από εξέταση κριτηρίων και ότι το βασικό συστατικό της απόφασης αυτής αποτελεί **η αναδιάταξη δυνάμεων σε τομείς και περιοχές όπου υπάρχει μεγαλύτερη ανάγκη**. Τα καταστήματα που θα κλείσουν κατηγοριοποιούνται σε **16 καταστήματα της περιφέρειας, 3 στον νομό Θεσσαλονίκης και 6 στον νομό Αττικής.**
* Με εξαίρεση τους νομούς **Αττικής, Θεσσαλονίκης, Κέρκυρας, Δωδεκανήσων και Χανίων** στους οποίους οι συνάδελφοι θα απορροφηθούν σε γειτονικά καταστήματα, σε όλες τις υπόλοιπες περιοχές **θα δοθούν εναλλακτικές λύσεις και ιδιαίτερα κίνητρα για τους συναδέλφους οι οποίοι θα επιλέξουν να μετακινηθούν σε καταστήματα Αθήνας και Θεσσαλονίκης**.
* **Θα ανακοινωθεί πρόγραμμα εθελούσιας εξόδου για όλους τους συναδέλφους που υπηρετούν στους νομούς στους οποίους θα κλείσει κατάστημα** (πλην Αττικής, Θεσσαλονίκης Κέρκυρας, Δωδεκανήσων και Χανίων). Όμως, **ακόμα δεν έχουν καθοριστεί οι όροι και οι προϋποθέσεις της εθελούσιας εξόδου,** καθώς επίσης και ο χρόνος κατά τον οποίο θα ανακοινωθεί.

Συναδέλφισσες, συνάδελφοιΠιστεύουμε ότι ο **στόχος της Τράπεζας για επίτευξη κερδών** για τους μετόχους μετά από μια δεκαετία κρίσης και εν μέσω της πανδημίας, **ωθεί τη διοίκηση στην μείωση του λειτουργικού κόστους ακόμα πέρα και από αυτά που ορίζουν τα πλάνα αναδιάρθρωσης**. Η πρακτική αυτή οδηγεί στη **μαζική** **συρρίκνωση του Δικτύου καταστημάτων και αφαιρεί το δικαίωμα στην εργασία, μειώνει τη δυνατότητα εξυπηρέτησης της πελατείας και κλονίζει την προβολή της Τράπεζας.****Θεωρούμε ότι η παρουσία της Τράπεζας με 276 καταστήματα αγγίζει τα κατώτατα όρια και θα πρέπει να μπει ένα τέλος σε αυτό το βαρέλι χωρίς πάτο.** Από την πλευρά μας καταθέσαμε τις θέσεις μας ως εξής:1. **Διαφωνούμε σε οποιαδήποτε συρρίκνωση της Τράπεζας, ιδιαίτερα δε του Δικτύου.**
2. **Η Τράπεζά μας έχει το μικρότερο αριθμό καταστημάτων σε σχέση με τον ανταγωνισμό.**
3. **Η έλλειψη συγκεκριμένων όρων, προϋποθέσεων και χρόνου υλοποίησης του προγράμματος εθελούσιας εξόδου δημιουργεί περαιτέρω αναστάτωση και ερωτηματικά στις τάξεις των συναδέλφων.**
4. **Η συρρίκνωση του Δικτύου έχει αρνητικές επιπτώσεις στην προοπτική της Τράπεζας και στη σχέση της με την κοινωνία.**
5. **Η συρρίκνωση του Δικτύου επιφέρει μεγάλες ανακατατάξεις στο ανθρώπινο δυναμικό, δημιουργεί μεγάλα προβλήματα στις οικογένειές τους και γενικότερα στον οικογενειακό προγραμματισμό.**
6. **Η περαιτέρω συρρίκνωση του δικτύου καταστημάτων δεν ωφελεί την Τράπεζα, δημιουργεί συνθήκες εντατικοποίησης της εργασίας και έρχεται σε αντίθεση με τα δεδομένα των τραπεζών στην Ευρωζώνη.**

Τα επιχειρήματά μας αυτά **στηρίζονται σε στοιχεία της ΕΚΤ** σύμφωνα με τα οποία**:*** Στην Ελλάδα **ένα κατάστημα αντιστοιχεί σε 6.298 κατοίκους,** ενώ ο μέσος όρος στην **Ευρωζώνη** είναι **ένα κατάστημα ανά 2.890** κατοίκους.
* Στην Ελλάδα **ένας τραπεζοϋπάλληλος αντιστοιχεί σε 324 κατοίκους,** ενώ ο μέσος όρος στην **Ευρωζώνη** είναι **188** κάτοικοι. **Στον εν λόγω δείκτη η χώρα μας βρίσκεται στην τελευταία θέση**.

Ζητήσαμε από την Τράπεζα:1. Να επανεξετάσει το θέμα και **να μην προχωρήσει στην περαιτέρω συρρίκνωση του Δικτύου καταστημάτων.**
2. Στην περίπτωση που δεν το πράξει, **να παρουσιάσει άμεσα και με λεπτομέρειες όλες τις επιλογές που προσφέρονται στους συναδέλφους.**
3. **Στις πόλεις όπου υπάρχουν και άλλα καταστήματα, οι συνάδελφοι να απορροφηθούν σε αυτά**.
4. Στις πόλεις όπου είναι **μοναδικό το κατάστημα που κλείνει, οι συνάδελφοι να απορροφηθούν στα πλησιέστερα καταστήματα με ιδιαίτερα κίνητρα.**
5. Σε τυχόν μετακινήσεις που θα πρέπει να γίνουν, να εφαρμοστούν οι σχετικές διατάξεις μετακίνησης του κανονισμού προσωπικού.
 |  |
|  |  |
| ΓΙΑ ΤΟ ΔΙΟΙΚΗΤΙΚΟ ΣΥΜΒΟΥΛΙΟΟ ΠΡΟΕΔΡΟΣ Ο ΓΕΝ. ΓΡΑΜΜΑΤΕΑΣΑΝΤΩΝΗΣ ΔΕΛΗΧΑΤΣΙΟΣ ΠΑΝΑΓΙΩΤΗΣ ΜΠΛΑΝΑΣ |  |